L 52/6
RO
Jurnalul Oficial al Uniunii Europene
20.2.2023
(r) „ecvin” înseamnă un animal din speciile de solipede care aparțin genului Equus (inclusiv caii, măgarii și zebrele) și descendenții rezultați din încrucișările acestor specii; (s) „pui de o zi” înseamnă toate păsările de curte cu vârsta mai mică de 72 de ore.
(2) Pe lângă definițiile prevăzute la alineatul (1), se aplică definițiile termenilor „produs medicinal veterinar”, „produs medicinal veterinar imunologic” și „antimicrobian” prevăzute la articolul 4 alineatele (1), (5) și (12) din Regulamentul (UE) 2019/6.
Articolul 3 Interdicții și restricții privind utilizarea vaccinurilor la animale pentru prevenirea și controlul bolilor de categoria A și al anumitor boli de categoria B (1) Statele membre pot permite utilizarea vaccinurilor la animale pentru prevenirea și controlul bolilor de categoria A, cu excepția bolilor enumerate în partea 1 din anexa I, numai sub controlul autorității competente și dacă ele sunt utilizate: (a) ca parte a măsurilor oficiale instituite de autoritatea competentă pentru prevenirea și controlul bolilor respective; (b) în condițiile prevăzute în prezentul regulament.
(2) Condițiile de utilizare a vaccinurilor împotriva bolilor de categoria A, prevăzute la primul paragraf, nu se aplică anumitor utilizări ale vaccinurilor împotriva infecției cu virusul bolii Newcastle, în special utilizării ca măsură de precauție de rutină sau utilizării în cadrul comerțului, pe care statele membre le pot autoriza în afara măsurilor oficiale de prevenire și control al bolilor menționate la alineatul (1) în alte scopuri decât răspunsul la apariția unui focar epidemic.
(3) Statele membre pot permite utilizarea vaccinurilor pentru prevenirea și controlul bolilor de categoria B, cu excepția bolilor enumerate în partea 2 din anexa I, la animalele din speciile listate în cazul cărora bolile corespunzătoare au fost clasificate în categoria B.
Articolul 4 Interdicții și restricții de utilizare a anumitor medicamente de uz veterinar, altele decât vaccinuri, la animale pentru prevenirea și controlul bolilor din categoriile A și B Statele membre interzic utilizarea următoarelor medicamente de uz veterinar la animale pentru prevenirea și controlul bolilor din categoriile A și B, cu excepția cazului în care ele sunt utilizate pentru prevenirea și controlul bolilor enumerate în partea 3 din anexa I, iar utilizarea lor respectă condițiile stabilite în anexa respectivă: (a) medicamentele imunologice de uz veterinar destinate diagnosticării situației imunității animalelor; (b) serul hiperimun; (c) medicamentele imunologice de uz veterinar inactivate, astfel cum se menționează la articolul 2 alineatul (3) din Regulamentul (UE) 2019/6; (d) antimicrobienele.
PARTEA II NORME DE UTILIZARE A VACCINURILOR PENTRU PREVENIREA ȘI CONTROLUL BOLILOR DE CATEGORIA A LA ANIMALE CAPITOLUL 1
Condiții prealabile Articolul 5 Condiții prealabile pentru utilizarea vaccinurilor pentru prevenirea și controlul bolilor de categoria A la animalele terestre și acvatice (1) Autoritatea competentă poate decide cu privire la utilizarea vaccinurilor la animale pentru prevenirea și controlul bolilor de categoria A, în conformitate cu articolul 3 alineatul (1), cu condiția: (a) să fi efectuat o evaluare în sprijinul respectivei decizii, luând în considerare cel puțin criteriile stabilite în partea 1 din anexa II, în plus față de criteriile prevăzute la articolul 46 alineatul (2) din Regulamentul (UE) 2016/429;